title: 2013/385/EU: Rådets afgørelse af 15. juli 2013 om forlængelse af anvendelsesperioden for de relevante foranstaltninger, der blev truffet ved afgørelse 2011/492/EU om Guinea-Bissau, og om ændring af nævnte afgørelse

text:
               17.7.2013

               DA

               Den Europæiske Unions Tidende

               L 194/6

         RÅDETS AFGØRELSE
   af 15. juli 2013
   om forlængelse af anvendelsesperioden for de relevante foranstaltninger, der blev truffet ved afgørelse 2011/492/EU om Guinea-Bissau, og om ændring af nævnte afgørelse
   (2013/385/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, der blev undertegnet den 23. juni 2000 i Cotonou (1) (»AVS-EU-partnerskabsaftalen«) senest ændret i Ouagadougou i Burkina Faso den 22. juni 2010 (2), særlig artikel 96,
   under henvisning til den interne aftale mellem repræsentanterne for medlemsstaternes regeringer, forsamlet i Rådet, om de foranstaltninger, der skal træffes, og de procedurer, der skal følges ved gennemførelsen af AVS-EF-partnerskabsaftalen (3), særlig artikel 3,
   under henvisning til forslag fra Europa-Kommissionen, og
   ud fra følgende betragtninger:

               (1)

               Konsultationerne i medfør af artikel 96 i AVS-EU-partnerskabsaftalen med Republikken Guinea-Bissau blev afsluttet ved afgørelse 2011/492/EU (4), og der blev truffet relevante foranstaltninger, som fremgår af bilaget til nævnte afgørelse.

               (2)

               Ved Rådets afgørelse 2012/387/EU (5) blev afgørelse 2011/492/EU forlænget med 12 måneder til den 19. juli 2013.

               (3)

               De centrale elementer i AVS-EU-partnerskabsaftalens artikel 9 overholdes fortsat ikke, og de nuværende forhold i Guinea-Bissau sikrer ikke respekten for menneskerettighederne, de demokratiske principper og retsstaten.

               (4)

               Afgørelse 2011/492/EU bør derfor ændres med henblik på yderligere at forlænge anvendelsesperioden for de relevante foranstaltninger —

         VEDTAGET DENNE AFGØRELSE:
   Artikel 1
   I afgørelse 2011/492/EU foretages følgende ændringer:
   Artikel 3 affattes således:

      »Artikel 3
      Denne afgørelse træder i kraft på dagen for vedtagelsen.
      Den udløber den 19. juli 2014.
      Den tages jævnligt og mindst hver sjette måned op til fornyet overvejelse, helst på grundlag af fælles tilsynsbesøg, der gennemføres af EU-Udenrigstjenesten og Kommissionen.«

   Artikel 2
   Brevet i bilaget til denne afgørelse meddeles Guinea-Bissaus myndigheder.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 15. juli 2013.

            På Rådets vegne

         V. JUKNA

            Formand

      (1)  EFT L 317 af 15.12.2000, s. 3.

      (2)  EUT L 287 af 4.11.2010, s. 3.

      (3)  EFT L 317 af 15.12.2000, s. 376.

      (4)  Rådets afgørelse 2011/492/EU af 18. juli 2011 om afslutning af konsultationsproceduren med Republikken Guinea-Bissau i medfør af artikel 96 i partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater (EUT L 203 af 6.8.2011, s. 2).

      (5)  EUT L 387 af 17.7.2012, s. 1.

      BILAG
      Hr. præsident for Republikken Guinea-Bissau
      Hr. premierminister for Republikken Guinea-Bissau
      I forlængelse af de konsultationer, der fandt sted den 29. marts 2011 i Bruxelles inden for rammerne af artikel 96 i AVS-EU-partnerskabsaftalen besluttede Den Europæiske Union den 18. juli 2011 ved Rådets afgørelse 2011/492/EU at vedtage relevante foranstaltninger, herunder et system af gensidige forpligtelser, med henblik på en gradvis genoptagelse af samarbejdet med EU.
      Ved Rådets afgørelse 2012/387/EU af 16. juli 2012 blev Rådets afgørelse 2011/492/EU forlænget med et år til den 19. juli 2013.
      Det er Den Europæiske Unions opfattelse, at der 12 måneder efter vedtagelsen af ovennævnte forlængelse ikke er gjort væsentlige fremskridt, hvorfor det er besluttet at forlænge anvendelsesperioden for afgørelse 2011/492/EU indtil 19. juli 2014.
      Den Europæiske Union ønsker endnu en gang at understrege, at den betragter et fortsat samarbejde med Guinea-Bissau som vigtigt, og at den ønsker at fortsætte dialogen for i den nærmeste fremtid at gøre fremskridt, der muliggør genoptagelsen af et fuldstændigt samarbejde.
      Med venlig hilsen

               På vegne af Rådet

            C. ASHTON

               Formand

               På vegne af Kommissionen

            A. PIEBALGS

               Kommissær